สวัสดีเพื่อนๆนักชิมทุกคนนะคับ วันนี้ตัวใหญ่ต้องมาทำงานที่บิ๊กซีลำลูกกา ซึ่งร้านอาหารที่นี่ก็มีไม่มากเท่าไหร่นะ คล้ายๆกับบิ๊กซีสาขาอื่นๆน่ะแหละ เดินไปเดินมา ส่วนใหญ่จะมีแต่ร้านที่เหมาะกับการกินหลายๆคนเช่น MK, BBQ plaza, จุ่มแซ่บฮัท แต่วันนี้ตัวใหญ่มาคนเดียว ไม่มีตัวเล็กมาด้วย ว้าาาา เลือกไม่ได้สักที แต่พอเดินมาเห็น อุ๊ย !! Black canyon ที่นี่ตกแต่งสวยจัง ร้านดูสะอาด วิวดี เลยตกลงเข้ามากินร้านนี้ (เพราะร้านสวย 555)

พอเข้ามาปุ๊ป ก็เลือกนั่งมุมร้านที่บรรยากาศดี เป็นส่วนตัวที่สุด แต่เอ... แอร์ค่อนข้างร้อนเลยคับท่าน ตัด1แต้มเรื่องแอร์ร้อน กวักมือเรียกน้องเด็กเสิร์ฟอยู่นาน 2-3 นาที ก็ไม่มีน้องคนไหนเห็นหรือเดินมาแถวนี้ สงสัยเราจะนั่งผิดที่ป่าวนะ -_- ว่าแล้วก็ตัดอีก1แต้มเรื่องเด็กเสิร์ฟดีกว่า

กวักอยู่นาน สุดท้ายก็มีน้องเอาเมนูมาให้ซะที น้องเค้าแนะนำโปรโมชั่นให้ฟังก่อนเลย ซึ่งโปรโมชั่นของ Black canyon ช่วงนี้ก็น่าอร่อยนะ ! เป็นพวกอาหารไทย ออกแนวแซ่บๆ มีไส้กรอกอีสาน เสต็กแซ่บ ขั้วกลิ้ง เครื่องดื่มก็มีพวกชาไทย ตัวใหญ่ดูเมนูไปก็น้ำลายไหลและ เพราะรูปในเมนูน่ากินมว่าก เลยสั่งข้าวผัดเสต็กหมูย่างแซ่บกับชาไทยลาเต้ซะเลย

แป้ปเดียว ชาไทยลาเต้มาก่อนเลย เร็วมาก (ให้เพิ่ม1คะแนน สำหรับความเร็ว) หน้าตาน่ากินมากกก ชาสีส้มอ่อนๆมีฟองด้านบน ตัวใหญ่ถึงกับดูดก่อน จนลืมถ่ายรูป รูปที่ได้จึงเป็นชาไทยที่ดูดไปแล้ว 3 ฟอดใหญ่ๆนะคับ 55555 รสชาติชาไทยบอกได้เลยว่า ...ก็ดีนะ หอมดี แต่ธรรมดาไปหน่อย ยังดีที่มาเร็ว+หน้าตาโอเค เลยยังถือว่าผ่านอยู่

อีกพักใหญ่ข้าวผัดเสต็กหมูย่างแซ่บก็ตามมา เสิร์ฟมาในจานใหญ่ยาวดูอลังการณ์เชียว แต่หน้าตาไม่ยักกะน่ากินเหมือนในรูปเท่าไหร่แฮะ ตัวใหญ่ไม่พลาดถ่ายรูปก่อน แล้วลงมือกินทันที ซัดหมูย่างจิ้มน้ำจิ้มแจ่วก่อนเลย แว่บแรกที่กินก็แบบ... น้ำจิ้มอร่อยโคตรอ่ะ เปรี้ยวหวาน แซ่บกำลังดี แต่หลังจากรับรสชาติอันแสนอร่อยของน้ำจิ้มเสร็จแล้วก็.... เอ่อะ หมูย่างเหนียวและแข็งมากๆเลย คล้ายของไม่สดอ่ะ เนื้อแห้ง เหนียว แข็ง กินแล้วไม่ลื่นคอเลย 

ตัวใหญ่โซ้ยข้าวต่อ เป็นคล้ายๆข้าวผัดที่มีกลิ่นเครื่องต้มยำหน่อยๆ แต่ก็เอ่อะ...(อีกละ) ข้าวช่างเย็นชืด มีความเละหน่อยๆ รสชาติก็ไม่แซ่บเลย จืดมากกกกก ไข่ดาวที่ตัวใหญ่สั่งเพิ่มมาก็ไม่รู้ทอดมานานรึยัง เย็ดชืดเลย ยังกะไข่แช่ตู้เย็น แงๆ สรุปมื้อนี้โดยรวมไม่ค่อยประทับใจเท่าไหร่นะ ชอบน้ำจิ้มแซ่บอย่างเดียว ตัวใหญ่กวาดซะจนถ้วยน้ำจิ้มสะอาดอ่ะ ชาไทยก็ถือว่าโอเคผ่าน แต่อาหารโดยทั่วไปถือว่า... ไม่ค่อยอร่อยและไม่สดใหม่เท่าที่ควร เอ... หรือเราจะมาตรฐานสูงไป 555 แต่ถ้าจะให้พูดจริงๆ คงไม่กลับมากินเมนูนี้อีกรอบอ่ะ อยากให้หมูย่างสดและอร่อยกว่านี้ จะทำให้เมนูนี้น่ากินขึ้นอีกเยอะเลยคับ

สรุปว่าวันนี้หมดไป 200 กว่าบาทแหน่ะ กับอาหารที่อยู่ในขั้น... "พอใช้" 
เอาไว้ครั้งหน้าตัวใหญ่ตัวเล็กจะพาไปกินของอร่อยนะคับ ^^ บับบัย !!